Diari Oficial de la Generalitat Valenciana


Sumari del DOGV 3549, del 29-07-1999 (1999/6494)

ORDRE de 17 de juny de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament als centres docents privats de nova creació que s'especifiquen en l'annex.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6494


Data del document
:   17-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * València
    * Alacant
    * ensenyament privat

ORDRE de 17 de juny de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament als centres docents privats de nova creació que s'especifiquen en l'annex. [1999/F6494]
  
Els expedients han sigut incoats a instància dels promotors-titulars dels centres que s'especifiquen en l'annex, en sol·licitud d'autorització d'obertura i funcionament d'estos.
  
La Direcció General de Centres Docents ha aprovat, per resolucions individualitzades per a cada centre, la proposta d'instal·lacions i ús educatiu dels espais reflectits en els plans presentats per a les autoritzacions dels centres.
  
Cada expedient ha sigut tramitat per la direcció territorial corresponent, i inclou informe favorable de la Unitat Tècnica de Construccions i la relació de professors i titulacions respectives informada per la Unitat d'Inspecció Educativa per a la seua posterior aprovació o, si es dóna el cas, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.98), pel qual es modifica i completa el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.91) pel qual s'establixen els requisits mínims dels centres que impartixen ensenyaments de règim general no universitaris i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament dels centres docents privats que s'especifiquen en l'annex, atenent les característiques, ensenyaments i capacitat màxima que s'hi assenyalen.
  
DISPOSICIONS ADDICIONALS
  
Primera
  
El centres que no han aportat la relació de professors i titulacions respectives hauran de fer-ho davant la direcció territorial corresponent, que l'haurà d'aprovar després de l'informe previ de la Inspecció Educativa, abans de l'inici de les activitats educatives corresponents.
  
Segona
  
La direcció territorial corresponent, i exclusivament respecte als centres privats de formació professional, establirà a través de resolució i en el termini màxim de dos mesos, el centre públic al qual quedaran adscrits a efectes administratius.
  
Tercera
  
Els centres hauran de complir allò establit en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Allò disposat en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 17 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Denominació genèrica del centre: Centre autoritzat d'Educació Infantil de primer i segon cicle.
  
Denominació específica del centre: Chiquilín.
  
Titular: Hermanos Sancho González, SL.
  
Domicili: c/ Juan Llorens, 26, baix.
  
Localitat: València.
  
Província: València.
  
Codi: 32168066.
  
Ensenyaments i capacitat que s'autoritzen:
  
- Educació Infantil, I cicle, per a 3 unitats que inclouen un total de 41 llocs escolars.
  
- Educació Infantil, II cicle, per a 3 unitats que inclouen un total de 72 llocs escolars.
  
Denominació genèrica del centre: Centre autoritzat d'Educació Infantil de segon cicle.
  
Denominació específica del centre: Esperanza Guardiola.
  
Titular: Esperanza Guardiola Huertas.
  
Domicili: c/ Cuenca, 49.
  
Localitat: València.
  
Província: València.
  
Codi: 43460616.
  
Ensenyaments i capacitat que s'autoritzen:
  
- Educació Infantil, II cicle, per a 4 unitats que inclouen un total de 96 llocs escolars.
  
Denominació genèrica del centre: Centre autoritzat de Formació Professional de grau mitjà.
  
Denominació específica del centre: Inupel.
  
Titular: Inupel, SL.
  
Domicili: c/ Duc de Mandas, 23.
  
Localitat: València.
  
Província: València.
  
Codi: 32756924.
  
Ensenyaments i capacitat que s'autoritzen:
  
Els cicles formatius de grau mitjà següents:
  
- Tècnic en Perruqueria: 2 grups que inclouen un total de 60 llocs escolars.
  
- Tècnic en Estètica Personal Decorativa: 1 grup que inclou un total de 30 llocs escolars.
  
Denominació genèrica del centre: Centre autoritzat de Formació Professional de grau mitjà
  
Denominació específica del centre: Centro de Peluquería y Estética Macali.
  
Titular: Macali Asociados, SL.
  
Domicili: c/ Tucumán, 20.
  
Localitat: Alacant.
  
Província: Alacant.
  
Codi: 50691890.
  
Ensenyaments i capacitat que s'autoritzen:
  
Els següents cicles formatius de grau mitjà, per a grups de 20 alumnes com a màxim i per a impartir en doble torn:
  
- Tècnic en Perruqueria: 4 grups que inclouen un total de 80 llocs escolars (2 grups de 40 llocs escolars de matí i 2 grups de 40 llocs escolars de vesprada).
  
- Tècnic en Estètica Personal Decorativa: 2 grups que inclouen un total de 40 llocs escolars (1 grup de 20 llocs escolars de matí i 1 grup de 20 llocs escolars de vesprada).